**Vilniaus miesto savivaldybės administracija inicijuoja savivaldybės įmonės**

**„Vilniaus atliekų sistemos administratorius“**

**TRIJŲ NEPRIKLAUSOMŲ VALDYBOS NARIŲ ATRANKĄ**

**Savivaldybės įmonė „Vilniaus atliekų sistemos administratorius“** (juridinio asmens kodas 304195262, buveinė Konstitucijos pr. 3, LT-09308 Vilnius) administruoja komunalinių atliekų surinkimo ir vežimo procesus Vilniaus m. savivaldybės teritorijoje. Įmonės misija – užtikrinti komunalinių atliekų tvarkymo sistemos Vilniaus m. savivaldybėje administravimo skaidrumą, efektyvumą ir paslaugų kokybę, tuo pačiu didinant gyventojų sąmoningumą ir skatinant atsakingą vartojimą.

Bendrovės interneto svetainė [www.sivasa.lt](http://www.sivasa.lt).

Įmonės valdyba skiriama 4 metams, kadencijos pradžia – nuo paskyrimo datos, pabaiga – suėjus 4 metams.

**Valdybos narių skaičius:** 5.

**Atlygis** už kolegialaus organo nario veiklą – 700 Eur atskaičius mokesčius.

Su valdybos nario veiklos sutarties projektu galima susipažinti:

<https://vilnius.lt/vaktai/default.aspx?Id=3&DocId=30325347>

Stebėsenos agentūros vykdomos atrankos: <https://vkc.sipa.lt/kolegialus-organai/#nariu-atrankos>

Kandidatų atrankos aprašas:

<https://e-seimas.lrs.lt/portal/legalAct/lt/TAD/f0173961199a11e5bfc0854048a4e288/asr>

**Nepriklausomi valdybos nariai**

**Specialieji reikalavimai nepriklausomam valdybos** **nariui**, **turinčiam finansų valdymo, finansų analizės ar audito kompetenciją:**

* ne mažesnė nei 5 metų darbo patirtis finansų valdymo, finansų konsultavimo, finansinių paslaugų, audito srityse, iš kurių bent 3 metai vadovaujamo darbo patirties užimant finansų vadovo pareigas;
* aukštasis universitetinis ar jam prilygintas finansų, ekonomikos ar audito srities išsilavinimas;
* geros anglų kalbos žinios (ne mažesnis kaip B2 lygis);
* lyderystė, gebėjimas dirbti komandoje;
* ne mažesnė nei 2 metų darbo patirtis kolegialiuose organuose (privalumas);
* ne mažesnė nei 2 metų darbo patirtis komunalinių paslaugų srityje (privalumas).

**Specialieji reikalavimai nepriklausomam valdybos** **nariui**, **turinčiam korporatyvinio valdymo kompetenciją:**

* ne mažesnė nei 3 metų vadovaujamo darbo patirtis korporatyvinio valdymo srityje įmonėje, turinčioje ne mažiau nei 50 darbuotojų;
* geros anglų kalbos žinios (ne mažesnis kaip B2 lygis);
* lyderystė, gebėjimas dirbti komandoje;
* ne mažesnė nei 2 metų darbo patirtis kolegialiuose organuose (privalumas);
* ne mažesnė nei 2 metų darbo patirtis komunalinių paslaugų srityje (privalumas).

**Specialieji reikalavimai nepriklausomam valdybos** **nariui**, **turinčiam verslo procesų valdymo kompetenciją:**

* ne mažesnė nei 3 metų vadovaujamo darbo patirtis veiklos procesų, verslo analizės ir valdymo srityje įmonėje, turinčioje ne mažiau nei 50 darbuotojų;
* geros anglų kalbos žinios (ne mažesnis kaip B2 lygis);
* lyderystė, gebėjimas dirbti komandoje;
* ne mažesnė nei 2 metų darbo patirtis kolegialiuose organuose (privalumas);
* ne mažesnė nei 2 metų darbo patirtis komunalinių paslaugų srityje (privalumas).

**Bendrieji reikalavimai:**

* turi aukštąjį universitetinį ar jam prilygintą išsilavinimą;
* yra nepriekaištingos reputacijos;
* nesusijęs su kitais juridiniais asmenimis ryšiais, dėl kurių galėtų kilti interesų konfliktas.

**Nepriklausomumo reikalavimai:**

* kandidatas turi nebūti tos įmonės, į kurios kolegialų organą pretenduoja, atranką inicijuojančio subjekto ar jam pavaldaus juridinio asmens valstybės tarnautojas ar darbuotojas ir pastaruosius vienus metus turi būti nėjęs tokių pareigų;
* kandidatas turi nebūti tos įmonės, į kurios kolegialų organą pretenduoja, ar susijusio juridinio asmens vadovas ar darbuotojas ir pastaruosius vienus metus turi būti nėjęs tokių pareigų ir negavęs atlygio iš tos įmonės ar susijusio juridinio asmens, išskyrus atlygį už kolegialaus organo ar komiteto nario pareigas;
* kandidatas turi nebūti įmonės, į kurios kolegialų organą pretenduoja, ar susijusio juridinio asmens dalyvis, šių juridinių asmenų dalyvių atstovas;
* kandidatas turi neturėti reikšmingų verslo ryšių su ta įmone, į kurios kolegialų organą pretenduoja, ar su susijusiu juridiniu asmeniu nei tiesiogiai, nei kaip turinčio tokių ryšių juridinio asmens dalyvis ar vadovas. Turinčiu reikšmingų verslo ryšių laikomas fizinis ar juridinis asmuo, kurio pajamos iš įmonės, jos dalyvio ar susijusio juridinio asmens per pastaruosius 12 mėnesių yra didesnės nei 1000 eurų, išskyrus darbo užmokestį ar atlygį už kolegialaus organo ar komiteto nario pareigas;
* kandidatas pastaruosius dvejus metus turi nebūti audito įmonės, kuri atlieka ar atliko tos įmonės, į kurios kolegialų organą pretenduoja, ar susijusio juridinio asmens auditą, partneriu, dalyviu, vadovu, kolegialaus organo nariu arba darbuotoju;
* kandidatas turi nebūti tos įmonės, į kurios kolegialų organą pretenduoja, kolegialaus organo nariu ilgiau kaip 10 metų. Šis laikotarpis apskaičiuojamas prie būsimo kolegialaus organo nario pareigų ėjimo laikotarpio, kuriam kandidatas būtų skiriamas, pridedant praėjusius tos pačios įmonės kolegialaus organo nario pareigų ėjimo laikotarpius, tarp kurių yra ne didesnis kaip vienų metų laiko tarpas;
* kandidatas turi nebūti daugiau nei trijų (įskaitant įmonę, į kurios kolegialų organą pretenduoja) to paties atranką inicijuojančio subjekto valdomų įmonių kolegialių organų nariu.

**Dokumentai, kuriuos privalo pateikti kandidatai:**

* kandidato paraiška dalyvauti atrankoje ir sąžiningumo deklaracija ([prašymas dalyvauti atrankoje bei sąžiningumo deklaracija](https://vilnius.lt/wp-content/uploads/2019/08/Deklaracija.odt)).
* gyvenimo aprašymas;
* motyvacinis laiškas atrankos komisijai;
* kandidato tapatybę patvirtinančio asmens dokumento kopija.

Daugiau informacijos suteiks Justina Juknevičiūtė, Vilniaus miesto savivaldybės administracijos Žmogiškųjų išteklių valdymo skyriaus vyriausioji specialistė, tel. (8 5)  211 2247, el. paštas justina.jukneviciute@vilnius.lt.

Dokumentus prašome siųsti iki 2020 m. liepos 21 d. el. paštu valdyba@afr.lt su nuoroda „**VASA valdybos narys**“ ir **laiške nurodyti, į kurią kompetenciją pretenduojate**.

**Informuosime tik atrinktus kandidatus. Konfidencialumą garantuojame.**